તા. ૪મી જાન્યુઆરી ૨૦૦૭ એટલે ‘સરસ્વતીચન્દ્ર’ના સર્જક પંડીતવર્ય ગોવર્ધનરામ માધવરામ ત્રીપાઠીની ૧૦૦મી પુણ્યતીથી. સૈકો વીત્યો હોવા છતાં ભાગ્યે જ કોઈ શીક્ષીત ગુજરાતી, એમનાં નામ અને કામથી અજાણ હશે. તેમનો જન્મ તા. ૨૦:૧૦:૧૮૫૫ વીજયાદસમી સંવત ૧૯૧૧ અને અવસાન ૪થી જાન્યુઆરી ૧૯૦૭. માત્ર બાવન વર્ષની ઉમ્મરે વીદાય લેનાર આ સમર્થ વીદ્યાપુરુષે કેટકટલાં શીખરો સર કર્યા ! ચાળીસ વર્ષની વયે વકીલાતના વ્યવસાયને અલવીદા કહી, નર્મદે જેમ કલમને ખોળે માથું મુક્યું તેમ, ગોવર્ધનરામે કલમને ખોળે જીન્દગી મુકી અને લોકકલ્યાણનો જીવનમન્ત્ર અપનાવી સાહીત્યસર્જન કર્યું.